CELEX: C2007/235/09
Language: fi
Date: 2007-10-06 00:00:00
Title: Asia C-367/05: Yhteisöjen tuomioistuimen tuomio (toinen jaosto) 18.7.2007 (Hof van Cassatien (Belgia) esittämä ennakkoratkaisupyyntö) — Rikosoikeudenkäynti Norma Kraaijenbrinkia vastaan (Schengenin sopimuksen soveltamisesta tehty yleissopimus — 54 artikla — Ne bis in idem -periaate — Saman teon käsite — Eri teot — Syytteet kahdessa sopimusvaltiossa — Teot, joilla on sama rikollinen tarkoitus)

6.10.2007   
            
            
               FI
            
            
               Euroopan unionin virallinen lehti
            
            
               C 235/6
            
         Yhteisöjen tuomioistuimen tuomio (toinen jaosto) 18.7.2007 (Hof van Cassatien (Belgia) esittämä ennakkoratkaisupyyntö) — Rikosoikeudenkäynti Norma Kraaijenbrinkia vastaan
   (Asia C-367/05) (1)
   
   (Schengenin sopimuksen soveltamisesta tehty yleissopimus - 54 artikla - Ne bis in idem -periaate - Saman teon käsite - Eri teot - Syytteet kahdessa sopimusvaltiossa - Teot, joilla on sama rikollinen tarkoitus)
   (2007/C 235/09)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Hof van Cassatie (Belgia)
   Rikosoikeudenkäynnin asianosainen pääasiassa
   Norma Kraaijenbrink
   Oikeudenkäynnin kohde
   Ennakkoratkaisupyyntö — Hof van Cassatie (Belgia) — Tarkastusten asteittaisesta lakkauttamisesta yhteisillä rajoilla 14.6.1985 Benelux-talousliiton valtioiden, Saksan liittotasavallan ja Ranskan tasavallan hallitusten välillä tehdyn Schengenin sopimuksen soveltamisesta tehdyn yleissopimuksen (EYVL 2000, L 239, s. 19) 54 artiklan tulkinta — Ne bis in idem -periaate — Eri teot, joilla on kuitenkin sama tarkoitus ja joissa on siten oikeudellisesti kyse yhdestä teosta — 54 artiklassa tarkoitettu sama teko — Se, että valtiossa annetun tuomion jälkeen saadaan selville, että rangaistujen tekojen kanssa samana ajanjaksona on tehty sellaisia muita tekoja, jotka ilmentävät ensiksi mainittujen tekojen kanssa samaa rikollista tarkoitusta — Oikeus rangaista näistä muista teoista toisessa valtiossa — Ensimmäisessä valtiossa jo määrättyjen rangaistusten ottaminen huomioon
   Tuomiolauselma
   Tarkastusten asteittaisesta lakkauttamisesta yhteisillä rajoilla 14.6.1985 Benelux-talousliiton valtioiden, Saksan liittotasavallan ja Ranskan tasavallan hallitusten välillä tehdyn Schengenin sopimuksen soveltamisesta tehdyn yleissopimuksen, joka allekirjoitettiin 19.6.1990 Schengenissä (Luxemburg), 54 artiklaa on tulkittava siten, että
   
               —
            
            
               kyseisen artiklan soveltamisen kannalta merkityksellisenä kriteerinä on tapahtuneiden tekojen identtisyyttä koskeva kriteeri, jolla tarkoitetaan sitä, että kyse on joukosta toisiinsa erottamattomasti liittyviä tekoja, riippumatta näiden tekojen oikeudellisesta luonnehdinnasta tai suojatusta oikeushyvästä
            
         
               —
            
            
               sellaisia eri tekoja, joissa on erityisesti kyse yhtäältä huumausainekaupan tuottamien rahamäärien hallussapidosta yhdessä sopimusvaltiossa ja toisaalta myös tällaisen kaupan tuottamien rahamäärien saattamisesta talouden kiertoon toisessa sopimusvaltiossa sijaitsevien rahanvaihtotoimistojen kautta, ei pidä katsoa Schengenin sopimuksen soveltamisesta tehdyn yleissopimuksen 54 artiklassa tarkoitetuksi samaksi teoksi pelkästään sen takia, että toimivaltainen kansallinen tuomioistuin toteaa, että kyseisillä teoilla on sama rikollinen tarkoitus
            
         
               —
            
            
               kyseisen kansallisen tuomioistuimen asiana on arvioida, ovatko kaikki toisiinsa verrattavat tosiseikat siinä määrin identtisiä ja toisiinsa liittyviä, että edellä mainitun merkityksellisen kriteerin perusteella on mahdollista todeta, että kyse on Schengenin sopimuksen soveltamisesta tehdyn yleissopimuksen 54 artiklassa tarkoitetusta samasta teosta.
            
         
      (1)  EUVL C 48, 25.2.2007.